**Informasjon om påskearrangementene i Fjellsbygda Hytteforening**

**Styret.**

 To mnd. før påske sender styret melding til alle de 9-11 hytteeiere som har ansvar for arrangementet. Det vil være hytter som ligger i nærheten av hverandre. I e-posten (brevet) vil det fremgå hvem som er i gruppa og hvem som har ansvar for å ta kontakt med de andre. Slik kan gruppa komme videre med planleggingen og bli enige om fordeling av oppgaver.

 Plakat til oppslag, har styret ansvar for. Den settes opp ved bommen og legges ut på hjemmesiden.

 Styret bør følge opp etter en tid for å forsikre seg om at alt går som forventet.

**Arrangørene.**

Den som er utpekt til kontaktperson tar kontakt med de andre for å klarlegge hvem som kan være med på de forskjellige arrangementene og ha ansvar for hvert av dem.

 Det er to arrangementer i området ved setra..

 Skjærtorsdag, akekonkurranse for barn kl. 16:00

 Påskeaften, skirenn for alle kl. 15:00, idealtid.

 Foreningen har følgende utstyr plassert hos Kjetil Fjeld. Tlf. 924 02 313.

2 kanner med tappekran og 1 beholder til varme pølser.

Gul bag med Startseil, 100 startnummer, pølseklype.

I tillegg kan det i baggen være forbruksmateriell til overs fra tidligere år.

Søppelsekker, pappkrus, merkebånd, pølsepapir ol. Sjekk dette og kjøp inn det som mangler.

**Det skal være pølser/lompe og toddy til barna på torsdag.**

**Toddy til alle på lørdag.**

**Innkjøp hvert år**: Merkebånd/ krepp papir, pappkrus, pølsepapir,

50/60 Wienerpølser, lomper, sennep, ketsjup og solbærsaft til toddy. Ca 24 liter ferdig toddy.

Antall deltagere er torsdag ca. 50-60 og lørdag ca. 70-90

**Oppgaver tilknyttet hvert arrangement:**

Preparere akebakken.

Skiløypa gåes opp. Kjetil Fjeld kan forespørres om hjelp til å kjøre opp løype til skirennet hvis nødvendig og det er føreforhold til det.

Markere start og mål.

Merke løypa godt, små barn deltar.

Gå opp løypa og bestem hva idealtiden skal være.

**Alle startende i akekonkurransen og på skirennet skal levere en premie som startkontingent. En innpakket hyggelig liten ting til 30-50 kr. slik at alle får premie. Premien bør passe for barn.**

Registrere påmelding, dele ut startnummer. Flere kan starte samtidig på skirennet.

Registrer tid ved innkomst. Stoppeklokke er nødvendig både til akingen og skirennet.

Varme pølser og toddy på egne hytter til utdeling etter akingen på torsdagen.

Varme toddy på egen hytte og del ut etter skirennet på lørdagen.

Regn ut vinnere og rekkefølge som det skal velges premie etter.

Vinner av skirennet får napp i en vandrepokal. Denne skal en selv få gravert navn på og ta med til neste års konkurranse.

Til beste kvinnelig deltager er det napp i «Damenes Fat». Det følger med en vannfast penn til påføring av vinnerens navn og årstall. Tas med til neste års renn.

Ta ned merkebånd, samle søppel i sekker å kaste i kontaineren.

Sorter startnummer, rengjør kanner og lever utstyret hos Kjetil.

 **Skriv et kort referat fra begge arrangementene, antall deltagere og vinnere, slik at vi får dette med i årsberetningen. Noter gjerne hva som fins av forbruksmateriell for neste år. Alle utlegg refunderes av foreningen ihh til kvitteringer. Alt dette kan sendes til styret.**

Ta kontakt med noen i styrt hvis det er vansker eller noe dere lurer på.

Lykke til med arrangementet.